CELEX: 22011D0043
Language: bg
Date: 2011-04-01 00:00:00
Title: Решение на Съвместния комитет на ЕИП № 43/2011 от 1 април 2011 година за изменение на приложение XX (Околна среда) към Споразумението за ЕИП

30.6.2011   
            
            
               BG
            
            
               Официален вестник на Европейския съюз
            
            
               L 171/44
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 43/2011
   от 1 април 2011 година
   за изменение на приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XX към Споразумението беше изменено с Решение на Съвместния комитет на ЕИП № 126/2010 от 10 ноември 2010 г. (1)
               
            
         
               (2)
            
            
               Решение 2009/450/ЕО на Комисията от 8 юни 2009 г. относно подробното тълкуване на авиационните дейности, изброени в приложение I към Директива 2003/87/ЕО на Европейския парламент и на Съвета (2) следва да бъде включено в Споразумението,
            
         РЕШИ:
   Член 1
   След точка 21ап (Решение 2005/381/ЕО на Комисията) от приложение ХХ към Споразумението се вмъква следната точка:
   
               „21апа.
            
            
               
                  32009 D 0450: Решение 2009/450/ЕО на Комисията от 8 юни 2009 г. относно подробното тълкуване на авиационните дейности, изброени в приложение I към Директива 2003/87/ЕО на Европейския парламент и на Съвета (ОВ L 149, 12.6.2009 г., стр. 69).“
            
         Член 2
   Текстовете на Решение 2009/450/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 април 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3) или в деня на влизане в сила на Решение на Съвместния комитет на ЕИП № 6/2011 от 1 април 2011 г. (4) в зависимост от това коя дата е по-късна. В случай че Решение на Съвместния комитет на ЕИП № 6/2011 от 1 април 2011 г. вече е влязло в сила и нотификациите, предвидени в член 103, параграф 1 от Споразумението, не са внесени, настоящото решение влиза в сила в деня след внасянето на последната нотификация в Съвместния комитет на ЕИП, предвидена в член 103, параграф 1 от Споразумението.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 април 2011 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 58, 3.3.2011 г., стр. 84.
   
      (2)  ОВ L 149, 12.6.2009 г., стр. 69.
   
      (3)  Без отбелязани конституционни изисквания.
   
      (4)  ОВ L 93, 7.4.2011 г., стр. 35.